Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 842/11/3309	Trenčín, 14.3.2012
EEČ : 2-28-32-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1,3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trenčín
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
hoci je ako matka dieťaťa XXXXX, nr. XXXXX, povinná v zmysle § 62 a nasl. Zákona o rodine a rozsudkom Okresného súdu v Trenčíne sp.zn.31P/135/2006-69-3106208751 zo dňa 11.01.2007 právoplatným dňom 03.02.2007, prispievať na výživné pre mal. XXXXX za obdobie od 01.04.2005 do 31.08.2006 sumou vo výške 700 Sk a odo dňa 01.09.2006 do dnešného dňa sumou vo výške 800 Sk mesačne vždy do 15 dňa v mesiaci vopred, do rúk otca XXXXX, pričom dlh na výživnom za obdobie od 01.04.2005 do 31.12.2006 v celkovej výške 15.100 Sk mala povolené splácať v mesačných splátkach po 500 Sk mesačne popri bežnom výživnom až do úplného vyrovnania dlhu, pod následkom straty výhody splátok, do rúk otca XXXXX, ktorému bolo dieťa zverené do výchovy, pričom povinná si svoju vyživovaciu povinnosť neplní vôbec na mal. XXXXX od 01.04.2005 až do súčasnej doby, čím jej vznikol dlh na výživnom v celkovej výške 2.150 eur,

Právna veta:
lebo zanikla trestnosť činu
Odôvodnenie:
Vyšetrovateľ OR PZ OKP Trenčín uznesením sp.zn. ORP-939/1OVK-TN-2011 zo dňa 08.12.2011 podľa § 206 ods. 1 Tr. poriadku vzniesol obvinenie XXXXX  pre prečin zanedbania povinnej výživy podľa § 207 ods.,1,3 písm. b/ Tr.zák. na tom skutkovom základe, že hoci je ako matka dieťaťa XXXXX, nr. XXXXX, povinná v zmysle § 62 a nasl. Zákona o rodine a rozsudkom Okresného súdu v Trenčíne sp.zn.31P/135/2006-69-3106208751 zo dňa 11.01.2007 právoplatným dňom 03.02.2007, prispievať na výživné pre mal. XXXXX za obdobie od 01.04.2005 do 31.08.2006 sumou vo výške 700 Sk a odo dňa 01.09.2006 do dnešného dňa sumou vo výške 800 Sk mesačne vždy do 15 dňa v mesiaci vopred, do rúk otca XXXXX, pričom dlh na výživnom za obdobie od 01.04.2005 do 31.12.2006 v celkovej výške 15.100 Sk mala povolené splácať v mesačných splátkach po 500 Sk mesačne popri bežnom výživnom až do úplného vyrovnania dlhu, pod následkom straty výhody splátok, do rúk otca XXXXX, ktorému bolo dieťa zverené do výchovy, pričom povinná si svoju vyživovaciu povinnosť neplní vôbec na mal. XXXXX od 01.04.2005 až do súčasnej doby, čím jej vznikol dlh na výživnom v celkovej výške 2.068,15 eur. 
    	Počas prípravného konania boli vypočutí obvinená XXXXX a poškodený XXXXX, boli zabezpečené  listinné dôkazy -  rozsudky Okresného súdu Trenčín, správy k osobe obvinenej, odpis z registra trestov.
	Z uvedených dôkazov vyplýva, že pošk.XXXXX bolo obvinenou dlžné výživné v plnom rozsahu uhradené.
 	  Vzhľadom k tomu, že obvinená XXXXX svoju povinnosť dodatočne splnila skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písm. a/  Tr.zákona  trestnosť činu zanedbania povinnej výživy podľa § 207 ods. 1 Tr. zákona.
   Podľa § 215 ods. l písm. h/ Tr. poriadku, prokurátor zastaví trestné stíhanie, ak trestnosť činu zanikla. Z ustanovenia § 86 písm. a/ Tr. zákona vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.
         S poukazom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor